B4-0954, 0968, 0980 και 0990/97

Ψήφισμα σχετικά με την προστασία των δικαιωμάτων των παιδιών

Το Ευρωπαϊκό Κοινοβούλιο,

- έχοντας υπόψη τη Σύμβαση των ΗΕ για τα δικαιώματα των παιδιών του 1989,

- έχοντας υπόψη την Ευρωπαϊκή Σύμβαση για την άσκηση των δικαιωμάτων των παιδιών (Στρασβούργο, 25 Ιανουαρίου 1996),

- έχοντας υπόψη τη δήλωση που εγκρίθηκε στη Στοκχόλμη στις 27-31 Αυγούστου 1996, για την εξάλειψη της εμπορικής και σεξουαλικής εκμετάλλευσης των παιδιών,

- έχοντας υπόψη τα ψηφίσματά του της 12ης Δεκεμβρίου 1996 σχετικά με τα μέτρα προστασίας των ανηλίκων στην Ευρωπαϊκή Ένωση ((ΕΕ C 20 της 20.1.1997, σελ. 170)) καθώς και της 6ης Νοεμβρίου 1997 για την ανακοίνωση της Επιτροπής, σχετικά με την καταπολέμηση του παιδεραστικού τουρισμού και το μνημόνιο για τη συμβολή της ΕΕ στην ενίσχυση της καταπολέμησης της σεξουαλικής εκμετάλλευσης παιδιών ((ΣΠ της ημερομηνίας αυτής, Μέρος ΙΙ, σημείο 7)),

- έχοντας υπόψη το Διεθνές Συνέδριο για την παιδική εργασία που διοργανώθηκε στο Όσλο στις 27-30 Οκτωβρίου 1997, από τη νορβηγική κυβέρνηση σε συνεργασία με το Διεθνές Γραφείο Εργασίας και την Unicef,

A. λαμβάνοντας υπόψη ότι η 20ή Νοεμβρίου είναι η 8η επέτειος της Σύμβασης των ΗΕ για τα Δικαιώματα των Παιδιών του 1989,

Β. λαμβάνοντας υπόψη ότι πάνω από 250 εκατ. παιδιά, ηλικίας από 5 έως 14 ετών, εργάζονται σε ολόκληρο τον κόσμο, και ότι πολλά παιδιά εκτίθενται σε επικίνδυνες και απαράδεκτες μορφές εργασίας,

Γ. λαμβάνοντας υπόψη ότι τα δικαιώματα των παιδιών πρέπει να γίνονται σεβαστά και να προστατεύονται σε ολόκληρο τον κόσμο και ότι η Ευρωπαϊκή Ένωση οφείλει να συμβάλει προς την κατεύθυνση αυτή στην επικράτειά της και στο πλαίσιο των σχέσεών της με τις τρίτες χώρες,

1. ζητεί από όλα τα κράτη μέλη να εφαρμόσουν πλήρως τη Σύμβαση των ΗΕ για τα Δικαιώματα των Παιδιών[semigr ]

2. εκφράζει την υποστήριξή του στα αποτελέσματα της Διάσκεψης του Όσλο, ιδίως σχετικά με το πρόγραμμα δράσης για την πρόληψη και εξάλειψη κάθε μορφής απαράδεκτης παιδικής εργασίας, εξασφαλίζοντας ταυτόχρονα, την υποχρεωτική πρωτοβάθμια εκπαίδευση[semigr ]

3. καλεί την Επιτροπή και τα κράτη μέλη να εξασφαλίσουν την εφαρμογή των μέτρων που περιλαμβάνονται σ' αυτό το πρόγραμμα δράσης[semigr ]

4. εκφράζει τη λύπη του για το γεγονός ότι η Συνθήκη του Άμστερνταμ δεν περιλαμβάνει ειδική μνεία σχετικά με τα δικαιώματα των παιδιών και εμμένει στην αναγκαιότητα, η Ευρωπαϊκή Ένωση να δώσει προτεραιότητα στα θέματα προστασίας της παιδικής ηλικίας, περιλαμβάνοντάς τα στις προτάσεις και πρωτοβουλίες της Ευρωπαϊκής Ένωσης[semigr ]

5. καταδικάζει απερίφραστα τη σεξουαλική εκμετάλλευση των παιδιών, την πάσης φύσεως κακομεταχείρισή τους, και την υποβάθμιση των παιδιών σε επίπεδο σεξουαλικού αντικειμένου[semigr ] ζητεί την πλήρη απαγόρευση της παραγωγής, εμπορίας, μεταφοράς και κατοχής του πάσης φύσεως σεξουαλικής εκμετάλλευσης των παιδιών[semigr ]

6. χαιρετίζει την ανάπτυξη συστημάτων αποκλεισμού υλικού με παράνομο και επιβλαβές περιεχόμενο από το Ίντερνετ[semigr ] ζητεί από την Επιτροπή να καταρτίσει ένα σύστημα σήματος Ευρωπαϊκής Ποιότητας για τους φορείς παροχής πρόσβασης στο Ίντερνετ, και να υποστηρίξει το διεθνή συντονισμό στον τομέα αυτό[semigr ]

7. καλεί τα κράτη μέλη να κινήσουν διαδικασίες διερεύνησης για περιπτώσεις κακομεταχείρισης παιδιών[semigr ] καλεί τα κράτη μέλη να θεσπίσουν διατάξεις για την ποινική δίωξη των ταξιδιωτικών πρακτόρων και των αεροπορικών εταιριών που διαφημίζουν τον σεξουαλικό τουρισμό, καθώς και για τους χρήστες αυτού του είδους υπηρεσιών[semigr ]

8. ζητεί από την Επιτροπή να καθιερώσει την 20ή Νοεμβρίου κάθε έτους ως Ευρωπαϊκή Ημέρα αφιερωμένη στην αναγνώριση των δικαιωμάτων των παιδιών[semigr ]

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών.